mayroon akong mga regimiento at mga taong nasa aking kapamahalaan, pinapaniwala ko ang ilan na ang may utos ng panghihimagsik ay ang general, ang ibay pinaniwala kong ang mga prayle ang may kagagawan; ang ilan ay binili ko sa pangako, sa katungkulan, sa salapi; ang marami, ang maraming marami ay kikilos upang makaganti, sapagkat nangasisiil at sa dahilang natatayo sa kalagayang mamatay pumatay. si kabisang tales ay nasa sa lupa at sinamahan ako hanggang dito! inuulit ko sa inyo sasama kayo sa amin ninanasa ninyo ang malaan sa pagdaramdam ng aking mga kabig? sa mga sandaling mapanganib ang hindi pag ayon sa kanino man ay isang paglagay sa kamuhian ng dalawang pangkat na magkalaban. makailang hinaplos ni basilio ang kaniyang mukha na waring ibig magising sa isang bangungot; naramdamang ang kaniyang nooy malamig. magpasiya kayo! ang ulit ni simoun. ang kailangan kong gawin? ang tanong na ang tingig ay pipi, basag, mahina.